Unionin tuomioistuimen määräys (seitsemäs jaosto) 6.9.2018 – Patrício Teixeira
(asia C‑184/18) (1)
(Ennakkoratkaisupyyntö – Unionin tuomioistuimen työjärjestyksen 99 artikla – Välitön verotus – SEUT 18 artikla – Syrjimättömyyden periaate – SEUT 63, SEUT 64 ja SEUT 65 artikla – Pääomien vapaa liikkuvuus – Muualla kuin kiinteistöjen sijaintivaltiossa asuvan henkilön saamiin luovutusvoittoihin kohdistuva ankarampi verorasitus – Kolmansiin maihin suuntautuviin tai kolmansista maista tuleviin pääomanliikkeisiin kohdistuvat rajoitukset)
Pääomien vapaa liikkuvuus – Rajoitukset – Verolainsäädäntö – Tulovero – Muualla kuin kiinteistöjen sijaintivaltiossa asuvan henkilön saamiin luovutusvoittoihin kohdistuvaa ankarampaa verorasitusta ei voida hyväksyä – Perustelut – Ei ole
(SEUT 63 artikla, SEUT 64 artiklan 1 kohta ja SEUT 65 artiklan 1 kohta)
(ks. 43 kohta ja määräysosa)
Ratkaisu
Pääasiassa kyseessä olevan kaltainen jäsenvaltion lainsäädäntö, jonka mukaan kolmannessa valtiossa asuvan henkilön kyseisessä jäsenvaltiossa sijaitsevien kiinteistöjen luovutuksesta saamia luovutusvoittoja verotetaan ankarammin kuin kyseisessä jäsenvaltiossa asuvan henkilön toteuttamista samantyyppisistä liiketoimista saatuja luovutusvoittoja, on pääomien vapaan liikkuvuuden rajoitus, johon ei sovelleta SEUT 64 artiklan 1 kohdassa määrättyä poikkeusta, eikä sitä voida perustella SEUT 65 artiklan 1 kohdassa määrätyillä syillä, mikä ennakkoratkaisua pyytäneen tuomioistuimen on kuitenkin tarkistettava.
1 EUVL C 182, 28.5.2018.